Abia acum s-a aflat tot adevărul: motivul pentru care Dan Negru a plecat de la Antena 1 și a ales postul de televiziune concurent, Kanal D? Florin Piersic, pare-se, are mare legătură cu ”dispariția” celui poreclit Regele audiențelor din trustul Intact. S-a întâmplat cu doar câteva luni înainte ca showbiz-ul să fie luat prin surprindere de decizia celui care a ”slujit” preț de 25 de ani ”Antenele”. Iar CANCAN.RO are toate detaliile, în exclusivitate.
Dan Negru dădea, an de an, lovitura cu Revelionul maraton, pe care-l regiza ca la carte. Nu mai puțin de 22 de apariții la trecerea dintre ani a avut prezentatorul, iar când a decis să plece la Kanal D, a stârnit un val de reacții. Mai mult, Dan Negru a renunțat, atunci, să mai facă emisiune de Revelion la noul post, motivând că s-a dus pe o altă nișă, aceea de cultură generală. A început cu ”Jocul cuvintelor”, un quiz show care a prins din prima, și a continuat cu ”Tu urmezi” și ”The Floor”, și ele cu o audiență foarte mare.
Dar nu acesta a fost realul motiv pentru care a renunțat, după un sfert de veac, la Antena 1! Sursele CANCAN.RO au dezvăluit că Florin Piersic a avut rolul lui, e drept, fără să vrea! De la o emisiunea de Crăciun, pe care Dan Negru o făcea cu el la Antena 1, a pornit totul. Șefii nu l-au mai vrut acolo pe marele actor, susținând că are un public îmbătrânit, deși cifrele îl recomandau.
Dan Negru s-a supărat atunci și, în ciuda insistențelor de a continua, boșii au rămas fermi pe poziție. A fost momentul când, după ce s-a certat cu cei de la Antena 1, ”Regele audiențelor” s-a dus la Mihai Gâdea, șeful de la Antena 3, și i-a făcut propunerea să difuzeze emisiunea pe postul pe care el îl conduce. A fost primit cu brațele deschise, iar emisiunea avea să aibă succes. Astfel, Dan Negru și Florin Piersci au bătut Antena 1 la audiențe, în acel interval de timp.
De curând, CANCAN.RO publica mesajul emoționant pe care Florin Piersic i l-a scris lui Dan Negru, la lansarea cărții marelui actor, ”Viața este o poveste…”, prefațată chiar de prezentatorul de la Kanal D, iar acolo era inserat: ”Dănuțule, m-ai dus cu preșul, cu întâlnirea de la Hollywood”.
Într-adevăr, Dan Negru îi promisese lui Florin Piersic o ”escapadă” acolo, unde urma să filmeze, iar apoi momentele să fie difuzate la Antena 1. Dar cum șefii îl excluseseră cu emisiuea ”Crăciunul cu Florin Piersic”, asta urma să se întâmple și cu a doua. Iar Dan Negru nu a mai mers cu Florin Piersic în America, așa cum îi promisese. A fost picătura care a umplut paharul, astfel că, la scurt timp, prezentatorul a dat curs ofertei venite de la Kanal D.